Cuneiform Tablet ICK 1 2
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
i-dí-na-bu-um DUMU a-šùr-DUG ù en-na-a-šùr 0.5 DUMU i-na-sú-en₆ a-na PÚZUR.IŠTAR DUMU a-šùr-mu-ta-bi₄-il₅ iṣ-bu-tù-ni-a-tí-ma um-ma i-dí-na-bu-um ú e-na-a-šur a-na PUZUR₄.IŠTAR-ma a ma-lá dí-in kà-ri-im TUR.GAL TÚG.ḪI-tí ku-nu-ki-kà ù-dí-ma a-na DUMU um-mì-a-nim lu ni-ip-qí-id-ma u₄-ra-am ta-aq-dí-ša-am mu-ḫu-ur-ni-a-tí-ma a-li-dí-iš ta-ma-ma ù TÚG.ḪI-tí-kà li-qé-e um-ma PÚZUR.IŠTAR-ma a-dí 2 u₄-me-e KÙ.BABBAR a-na gám-ri-a lá-mu-ur-ma ù lá-at-ma-a-ku-nu-tí um-ma i-dí-na-bu-um ù e-na-a-šùr-ma šu-ma lá ta-ta-ma-ma eq-lá-am ta-ta-lá-ak TÚG.ḪI-tù ša a-nu-pí-a DAM.GÀR-ri-ni a-na TÚG.ḪI-tí šu-nu-tí lá ta-tù-ra-ni-a-tí um-ma PÚZUR.IŠTAR-ma lá a-tù-ra-ku-nu-tí a-na a-wa-tim a-ni-a-tim kà-ru-um kà-ni-ìš TUR.GAL i-dí-ni-a-tí-ma IGI GÍR ša a-šùr ší-bu-tí-ni ni-dí-in IGI šu-IŠTAR DUMU i-ku-pí-a IGI a-šùr-mu-ta-bi₄-il₅ DUMU en-nam-a-šùr